“War Witch”, një përrallë moderne për luftën në Afrikë
Filmi paraqet përpjekjet e njerëzve në një botë të dhunshme ku mbizotëron tradita dhe supersticioni
Filmi War Witch, i regjizorit Kim Ngyen, i cili flet për një vajzë 12 vjeçare të rrëmbyer nga forcat rebele në Afrikën Nën Sahariane, ndonëse ishte kandidat për çmimin Oscar, nuk arriti të fitonte statujën e artë. Por historia e mbijetesës e personazhit kryesor, Komonës, në Afrikën e shkatërruar nga luftërat, ka mahnituar shikuesit kudo ku filmi po shfaqet. Mbasi rebelët e rrëmbyen nga njerëzit e saj, Komona u detyrua të bëhej një fëmijë ushtar. Komonës i është dhënë “qumësht magjik” prej pemëve, një substancë që provokon gjendje haluçinante, e që e bëjnë atë të shohë fantazma në pyll. Ato e paralajmërojnë për pritat e armikut ndaj ajo nis të njihet si shtrigë. Por Komona është thjesht një vajzë e vogël. Ajo mëson mekanizmin e vrasjeve por ëndërron të ketë një jetë normale. Në mes të kësaj situate, Komona bie në dashuri me një tjetër fëmijë ushtar. Regjisori Kim Nguyen ka futur romancën në këtë film, sepse thotë ai, edhe në mes të masakrave, jeta vazhdon. Rachel Mwanza interpreton Komonën. Ndonëse e pamësuar për të qenë aktore, ajo ka dhënë një interpretim mbresëlënës, duke dashur të ndihmojë të pastrehët. Ajo thotë se qëllimi i saj është të themelojë një fondacion për të ndihmuar fëmijët e pastrehë në Kongo. Filmi “War Witch” paraqet përpjekjet e njerëzve në një botë të dhunshme ku mbizotëron tradita dhe bestytnia.